**Preču piegādes līguma Nr. TS 64/2019**

**Piegādātāja līguma Nr. M569/2019-38**

|  |  |  |
| --- | --- | --- |
| Tukumā |  | 2019.gada 04.decembrī |

**Sabiedrība ar ierobežotu atbildību ”Tukuma slimnīca“**, *turpmāk* - Pasūtītājs, tās valdes locekļa Dzintras Rabkevičas personā, kura rīkojas uz statūtu pamata, *turpmāk* – Pasūtītājs, no vienas puses, un

**Sabiedrība ar ierobežotu attiecību “Arbor Medical Korporācija”**, tās valdes locekļa Daces Rātfelderes personā, kas rīkojas uz statūtu pamata, *turpmāk* – Piegādātājs, no otras puses, kopā un katrs atsevišķi saukti attiecīgi Puses/Puse,

Eiropas Reģionālā attīstības fonda projekta, saskaņā ar Ministru kabineta 2018.gada 23.janvāra Ministru kabineta noteikumiem Nr.56 „Noteikumi par darbības programmas "Izaugsme un nodarbinātība" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" projektu iesniegumu atlases trešo kārtu”, Eiropas Savienības un Latvijas Republikas normatīvajiem aktiem par Eiropas Savienības struktūrfondu un Kohēzijas fonda vadību un Sadarbības iestādes 2018.gada 14.septembra lēmumu Nr.39-2-60/11716 un 2018.gada 12.decembra lēmumu Nr.39-2-60/15055 par projekta iesnieguma “Kvalitatīvas un profilam atbilstošas veselības aprūpes infrastruktūras pieejamības uzlabošana SIA “Tukuma slimnīca”” apstiprināšanu, līgums Nr. 9.3.2.0/18/I/020, īstenošanas ietvaros un saskaņā ar Publisko iepirkumu likuma 8. panta pirmās daļas 1.punktu (CPV kods – 33111000-1; 50421200-4),

pamatojoties uz Pasūtītāja rīkotā iepirkuma *„Stacionārās radiogrāfijas iekārtas piegāde un uzstādīšana” identifikācijas Nr. TS 2019/5/ERAF* rezultātiem, turpmāk — Iepirkums, noslēdz šādu līgumu, turpmāk  – Līgums:

1. **Līguma priekšmets**
	1. Pasūtītājs pasūta un Piegādātājs piegādā, uzstāda un nodod ekspluatācijā Philips Healthcare Stacionāru radiogrāfijas iekārtu DuraDiagnost HP (turpmāk – Prece) atbilstoši Līguma un tā pielikumu, kā arī Ministru Kabineta Nr. 482 “Noteikumi par aizsardzību pret jonizējošo starojumu medicīniskajā apstarošanā” (turpmāk – Noteikumi Nr.482), Ministru kabineta Nr.752 “Kārtība, kādā licencē un reģistrē darbības ar jonizējošā starojuma avotiem” (turpmāk – Noteikumi Nr.752) un Ministru kabineta Nr. 1284 Darbinieku apstarošanas kontroles un uzskaites kārtība (turpmāk – Noteikumi Nr.1284) noteikumiem (1.pielikums –Tehniskais piedāvājums, 2.pielikums –finanšu piedāvājums, 3.pielikums - Pieņemšanas – nodošanas akts, 4.pielikums - tehniskās apkopes skaits un veicamo darbu apjoms tehniskās apkopes laikā), nodrošina lietotāju apmācību, Preces garantiju un ražotāja noteikto tehnisko apkopi garantijas laikā (36 mēneši).
	2. Preces piegādes vieta: - Raudas iela 8, Tukums, LV - 3010;
	3. Preču piegādes un uzstādīšanas termiņš ir **8 (astoņas) nedēļas** no Pasūtītāja rakstveida pieprasījuma saņemšanas, kas tiks nosūtīts ne vēlāk kā 6 (sešu) mēnešu laikā no Līguma parakstīšanas dienas;
	4. Līgums stājas spēkā tā abpusējas parakstīšanas dienā un ir spēkā līdz Pušu uzņemto saistību pilnīgai izpildei, vai līdz brīdim, kad tas tiek izbeigts Līgumā noteiktajā kārtībā.
	5. Pasūtītājam ir tiesības vienpusēji atkāpties no Līguma bez Piegādātāja  piekrišanas (bet ne vēlāk, kā pēc Pasūtītāja rakstveida pieprasījuma nosūtīšanas par Preces piegādi un uzstādīšanu), ja no Pasūtītaja rīcības neatkarīgu apstākļu dēļ ir pieņemts lēmums par attiecīgā struktūrfondu plānošanas perioda prioritāšu pārskatīšanu, un tādēļ Pasūtītājam ir būtiski samazināts vai atņemts ārvalstu finanšu instrumenta finansējums, ko Pasūtītājs plānojis izmantot Līgumā paredzēto maksājuma par Preci veikšanai, jo atbilstoši Iepirkumam plānotie finansējuma avoti ir:
* ERAF finansējums 85% (Eiropas Reģionālās attīstības fonda projekta darbības programmas "Izaugsme un nodarbinātība" prioritārā virziena "Sociālā iekļaušana un nabadzības apkarošana" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" īstenošanas ietvaros);
* SIA “Tukuma slimnīca” budžeta līdzekļi – 6%;
* Valsts budžeta finansējums 9%.

Šādā gadījumā Piegādātājs atmaksā saņemto avansa maksājumu, un Pasūtītājam nerodas pienākums atlīdzināt kādus zaudējumus Piegādātājam sakarā ar vienpusēju atkāpšanos no Līguma.

1. **Līguma summa, piegādes un norēķinu kārtība**
	1. Līguma kopējā summa (samaksa par iekārtas piegādi, nodošanu ekspluatācijā un 36 mēnešu garantiju) nepārsniedz **116 100,00 *euro*** (viens simts sešpadsmit tūkstoši un viens simts eiro un 00 centi) bez pievienotās vērtības nodokļa (turpmāk – PVN). PVN tiek aprēķināts un maksāts papildus saskaņā ar spēkā esošo nodokļu likmi. Kopējo līgumcenu veido līgumcena kopā ar PVN 21% **140 481,00 *euro*** (viens simts četrdesmit tūkstoši četri simti astoņdesmit viens eiro un 00 centi).
	2. Līguma 2.1.punktā norādītajā summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Preces piegādi Pasūtītājam uz Līguma 1.2.punktā norādīto adresi, tās uzstādīšanu, pārbaudi, tajā skaitā transporta izmaksas, darbs, materiāli, lietotāju apmācību u.c. saistītās izmaksas, iekārtas garantijas laika tehnisko apkopi atbilstoši ražotāja norādītajam apkopes biežumam un veicamajām darbībām.
	3. Kopējā līgumcenā ir iekļautas visas Piegādātāja ar Preču piegādi un tās apkalpošanu garantijas laikā saistītās izmaksas, nodevas un nodokļi.
	4. Piegādātājs apliecina, ka tas nepieprasīs nekādas citas papildus samaksas veikšanu.
	5. Līgumcenu Pasūtītājs maksā Piegādātājam šādā kārtībā:
		1. avansa maksājumu 20% (divdesmit procentu) apmērā no Stacionārās radiogrāfijas iekārtas piegādes un uzstādīšanas izmaksas cenas, kas ir 21 600,00 *euro* (divdesmit viens tūkstotis seši simti euro un 00 centi),bez PVN, 26 136,00 *euro* (divdesmit seši tūkstoši viens simts trīsdesmit seši euro un 00 centi) ar PVN Pasūtītājs maksā Piegādātājam 10 (desmit) darba dienu laikā no Piegādātāja rēķina saņemšanas;
		2. pēcapmaksu no Stacionārās radiogrāfijas iekārtas piegādes un uzstādīšanas izmaksas cenas 86 400,00 *euro* (astoņdesmit sešus tūkstošus četrus simtus euro un 00 centus)bez PVN, 104 544,00 euro (viens simts četri tūkstoši pieci simti četrdesmit četri euro un 00 centi) ar PVN, Pasūtītājs maksā Piegādātājam 20 (divdesmit) darba dienu laikā no Stacionārās radiogrāfijas iekārtas Piegādes un uzstādīšanas pieņemšanas – nodošanas akta parakstīšanas un Piegādātāja rēķina saņemšanas dienas;
		3. Tehniskās/servisa apkopes izmaksas 8100,00 *euro* (astoņi tūkstoši viens simts euro un 00 centi) bez PVN Pasūtītājs maksā Piegādātājam proporcionāli plānoto Tehnisko/servisa apkopju skaitam 20 (divdesmit) darba dienu laikā no faktiski veiktās Tehniskās/servisa apkopes pieņemšanas – nodošanas akta parakstīšanas un Piegādātāja rēķina saņemšanas dienas;
	6. Pasūtītājam nav pienākums apmaksāt Piegādātāja rēķinus vai segt jebkādas Piegādātāja izmaksas vai zaudējumus par Preces piegādi, kuru Piegādātājs nav veicis un/vai par Līguma prasībām neatbilstošas kvalitātes vai bojātas Preces piegādi.
	7. Samaksa uzskatāma par veiktu ar brīdi, kad Pasūtītājs dod uzdevumu savai kredītiestādei veikt pārskaitījumu uz Piegādātāja norādīto norēķinu kontu.
2. **Garantija un tehniskās apkopes**

3.1. Preces garantijas laiks ir 36 (trīsdesmit seši) mēneši no Preces pieņemšanas – nodošanas akta abpusējas parakstīšanas dienas.

3.2. Piegādātājs apņemas bez maksas diagnosticēt un novērst jebkuru Preces defektu, ja defekts ir atklāts Preces garantijas laikā, un defekts nav radies Pasūtītāja darbinieku vainojamas rīcības rezultātā, neievērojot Preces lietošanas instrukciju.

3.3. 2 (divus) mēnešus pirms līguma termiņa beigām, Preces Piegādātājam jāveic pilna Preces tehniskā novērtēšana, un tā jāsaskaņo ar Pasūtītāju. Visi konstatētie Iekārtas bojājumi, ja tie ir attiecināmi uz garantijas laiku, ir jāsalabo par saviem līdzekļiem ne vēlāk kā 1 (vienu) mēnesi pirms līguma darbības termiņa beigām.

3.4. Preces garantija neattiecas uz preces defektiem, kas radušies:

3.4.1. ekspluatējot Preci neatbilstoši tās ekspluatācijas noteikumiem (ražotāja instrukcijām);

3.4.2. pierādāmu Preces lietotāju nolaidības, nepareizas Preces lietošanas vai apzinātu bojājumu konstatēšanas gadījumā;

3.4.3. neatļautu izmaiņu veikšanas, Pasūtītāja pašrocīgas remontēšanas, neapstiprinātu detaļu lietošanas Precei vai Preces lietošanu tādā veidā, kas ir pretrunā ar Preces ražotāja instrukcijām;

3.4.4. nepārvaramas varas apstākļu rezultātā.

* 1. Par jebkuru Preces bojājumu vai darbības traucējumu, kas jānovērš Preces garantijas ietvaros, Pasūtītājs sastāda defektu aktu, kas ir saistošs Piegādātājam, un nekavējoties iesniedz Piegādātājam. Piegādātājam ne vēlāk kā nākamajā darba dienā no paziņošanas brīža jāierodas uz abpusēju defektu akta sastādīšanu. Ja Piegādātājs minētajā termiņā neierodas, Pasūtītājs vienpusēji sagatavo Preces defektu aktu, kas ir saistošs Piegādātajam.
	2. Jautājumu par Preces defekta aktā norādītā pamatotību izlemj Pušu pilnvarotie pārstāvji Preču defektu akta sastādīšanas brīdī. Ja Pušu pārstāvji nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Piegādātājs gadījumā, ja tiek konstatēts, ka Preces bojājuma rašanās iemesls nav Pasūtītāja vaina. Ja neatkarīgais eksperts konstatē, ka Preces bojājums radies Pasūtītāja vainas dēļ, neatkarīgā eksperta pakalpojumus apmaksā Pasūtītājs.

3.7. Pamatojoties uz Preces defektu aktu, Piegādātājam, ne vēlāk kā 21 (divdesmit vienas) kalendārās dienas laikā no defektu akta nosūtīšanas dienas, bez maksas jānomaina Prece ar jaunu Preci vai jāveic tās remonts bez papildus samaksas. Ja Piegādātājs nenodrošina Preces nomaiņu vai neveic tās remontu šajā punktā noteiktajos termiņos, Pasūtītājs rīkojas saskaņā ar Līguma 6.4. punktā noteikto.

3.8. Ja Preces bojājums radies Pasūtītāja vainas dēļ, Preces remontu apmaksā Pasūtītājs, iepriekš saskaņojot ar Piegādātāju Preces remonta darbu apjomu, cenu un laiku.

3.9. Piegādātājs garantijas laikā veic regulāras Preces pārbaudes un apkopes atbilstoši ražotāja noteiktajam.

3.10. Preces garantijas laikā veicamās tehniskās apkopes skaits un veicamo darbu apjoms tehniskās apkopes laikā ir norādīts šī Līguma Pielikumā Nr.4.

3.11. Preces tehniskās apkopes veikšanas precīzs laiks tiek saskaņots ne mazāk kā 3 (trīs) darba dienas iepriekš, Piegādātāja pilnvarotajai personai sazinoties ar šajā Līgumā norādīto Pasūtītāja kontaktpersonu.

3.12. Piegādātājs ir atbildīgs par piegādājamo Preču nejaušas, pilnīgas vai daļējas bojāejas vai bojāšanās risku līdz Preču pieņemšanas - nodošanas parakstīšanas brīdim.

3.13. Piegādātājs apņemas bez maksas novērst jebkuru (izņemot, Ja Preces bojājums radies Pasūtītāja vainas dēļ) Preces defektu (veicot pārbaudi, tehnisko apkopi, remontu, rezerves daļu nomaiņu), ja defekts ir atklāts Preces garantijas laikā.

1. **Preces kvalitātes prasības**

**4.1. Piegādātā Prece ir jauna, augstas kvalitātes, iepriekš nelietota un nav izmantota demonstrācijās, tā nesatur iepriekš lietotas vai atjaunotas sastāvdaļas vai komponentes.**

4.2. Prece ir marķēta ar ražotāja firmas zīmi, tai ir CE marķējums un pievienota lietošanas instrukcija latviešu valodā.

4.3. Piegādātājs garantē, ka Prece atbilst Līguma noteikumiem un ir derīga ekspluatācijai, kā arī to, ka Preces izmantošana, atbilstoši tās uzdevumiem, nenodarīs kaitējumu cilvēka veselībai un dzīvībai.

4.4. Piegādātājs garantē, ka Preces garantijas apkopes un garantijas remonta laikā tiks izmantotas tikai kvalitatīvas, iepriekš neizmantotas detaļas.

1. **Pušu saistības**
	1. *Piegādātāja pienākumi:*
		1. saskaņot piegādes laiku ne mazāk kā 1 (vienu) darba dienu pirms piegādes veikšanas ar Līgumā norādīto kontaktpersonu par Preces saņemšanu;
		2. sagatavot un nodot Pasūtītājam Preces piegādes apliecinošu dokumentu;
		3. transportējot Preci, nodrošināt Preces drošību pret iespējamiem bojājumiem;
		4. Piegādātājs nodrošina piegādei un uzstādīšanai izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību ražotāja noteiktajam;
		5. veikt preces ražotāja noteiktās apkopes tās garantijas laikā, testus un pārbaudes, nododot attiecīgus pārskatus Pasūtītājam uzreiz pēc šādu darbu veikšanas;
		6. nodrošināt lietotāja apmācību, apmācītajām personām izsniedzot apmācību apliecinošu dokumentu (sertifikātu), kurā norādīts vismaz apmācības laiks un ilgums, persona, kura veica apmācību un apmācītā persona;
		7. veikt vides sakārtošanu pēc Preces piegādes, nodrošinot visu iepakojuma materiālu izvešanu no teritorijas;
		8. Līguma prasībām neatbilstošas un/vai nekvalitatīvas Preces piegādes gadījumā, ne vēlāk kā 21 (divdesmit vienu) kalendāro dienu laikā apmainīt to pret jaunu, nelietotu un kvalitatīvu Preci uz sava rēķina;
		9. Piegādātājs nodrošina tehniķa ierašanos iekārtas neprecīzas darbības vai salūšanas gadījumā 1 (vienas) darba stundas laikā no izsaukuma brīža;
		10. veikt Līguma izpildi ar saviem spēkiem, resursiem un līdzekļiem.
		11. Ja Līgums saskaņā ar Līguma 5.4.5. punktā noteikto tiek izbeigts, apturēts u.tt., Piegādātājam Avansa maksājumu (Līguma 2.5.1. punkts) jāatmaksā Pasūtītājam pilnā apmērā 10 (desmit) darba dienu laikā no dienas, kad Pasūtītājs nosūtīja Piegādātājam paziņojumu par Līguma darbības izbeigšanu, apturēšanu u.tt.
		12. Piegādājot preci Piegādātājam jāiesniedz aizpildītas drošības datu lapas atbilstoši 2001.gada 18.septembra Ministru kabineta noteikumiem Nr. 402 “Jonizējošā starojuma avota drošības datu lapas aizpildīšanas un nosūtīšanas kārtība”.
		13. Piegādājot Preci iesniegt akreditētas inspicēšanas institūcijas funkcionālās un elektrodrošības pārbaudes aktus, un radiācijas zonas monitoringa pārskatu, atbilstoši Noteikumiem Nr. 482 un Noteikumiem Nr. 1284 .

*5.2. Piegādātāja tiesības:*

5.2.1. par piegādātu kvalitatīvu Preci savlaicīgi saņemt Līgumā noteikto samaksu;

5.2.2. saņemt no Pasūtītāja saistību izpildei nepieciešamo informāciju.

5.2.3. Piegādātājam ir tiesības vienpusēji atkāpties no Līguma bez Pasūtītāja piekrišanas, ja Pasūtītājs neveic avansa samaksu ilgāk nekā 20 (divdesmit) darbdienas pēc Līgumā noteiktā samaksas termiņa.

5.2.4. Līguma ne izdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, izpildes grūtības un citi līdzīgi apstākļi, nav pamats Līguma izbeigšanai no Izpildītāja puses.

*5.3. Pasūtītāja pienākumi:*

* + 1. pārbaudīt piegādātās Preces kvalitāti un atbilstību Līguma noteikumiem;
		2. Līgumā noteiktajā kārtībā savlaicīgi samaksāt par pieņemto, Līguma prasībām atbilstošu un kvalitatīvu Preci.
	1. *Pasūtītāja tiesības:*
		1. dot Piegādātājam saistošus norādījumus attiecībā uz Līguma izpildi;
		2. saņemt no Piegādātāja informāciju un paskaidrojumus par Līguma izpildes gaitu un citiem Līguma izpildes jautājumiem;
		3. pieņemt, saskaņā ar Līguma noteikumiem piegādāto, Līguma prasībām atbilstošo, kvalitatīvo Preci;
		4. laicīgi saņemt no Piegādātāja informāciju un paskaidrojumus par iespējamajiem vai paredzamajiem kavējumiem Līguma izpildē;
		5. Pasūtītājam ir tiesības vienpusēji izbeigt Līgumu, par to brīdinot rakstiski Izpildītāju vismaz 5 (piecas) darba dienas iepriekš, ja:

5.4.5.1. Piegādātājam piemērojamā līgumsoda summa ir sasniegusi 10% (desmit) procentus no Līguma 2.1.punktā noteiktās līgumcenas;

5.4.5.2. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas, vai apliecinājumus;

5.4.5.3. Piegādātājs kavē Preces piegādi par vairāk kā 30 (trīsdesmit) dienām, un tas nav saistīts ar Pasūtītāja kavējumu veikt avansa rēķina apmaksu;

5.4.5.4. ir pasludināts Piegādātāja maksātnespējas process vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;

5.4.5.5. Piegādātājs ir patvaļīgi pārtraucis Līguma izpildi, t.sk., ja Piegādātājs nav sasniedzams juridiskajā adresē.

5.4.5.6. ja Preces lietošana izraisa izmaiņas, kas var radīt draudus pacienta veselībai un dzīvībai, Preces kvalitātes prasības būtiski atšķiras no tehniskajā piedāvājumā vai Preces instrukcijā norādītajām tās īpašībām. Ja iestājas šajā apakšpunktā minētais un tas tiek konstatēts un tiek sastādīts attiecīgs pamatojums, kas pierāda cēloņsakarību, Piegādātājam ir pienākums atmaksāt Pasūtītājam Preces cenu kā arī pieņemt un aizvest Preci no Pasūtītāja telpām (tiks izmantots pēc nepieciešamības).

5.4.5.7. ja Preces kvalitātes prasības atšķiras no tehniskajā piedāvājumā vai Preces instrukcijā norādītajām tās īpašībām, vai preces dīkstāve Piegādātāja vainas dēļ ir sasniegusi 30 (trīsdesmit) dienas. Ja iestājas šajā apakšpunktā minētais un tas tiek konstatēts un tiek sastādīts attiecīgs pamatojums, kas pierāda cēloņsakarību, Piegādātājam ir pienākums atmaksāt Pasūtītājam radošos zaudējumus, Preces cenu, kā arī pieņemt un aizvest Preci no Pasūtītāja telpām.

* 1. Pasūtītajam ir tiesības vienpusēji izbeigt Līgumu, par to paziņojot rakstveidā, ar paziņojuma nosūtīšanas brīdi, ja Līgumu nav iespējams izpildīt tādēļ, ka līguma izpildes laikā attiecībā uz Piegādātāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	2. Pasūtītājs atsaka pieņemt Līguma izpildījumu, ja piegādāta nekvalitatīva un Līguma noteikumiem neatbilstoša Prece un ir tiesīgs rīkoties saskaņā ar Līguma 6.4. punktā noteikto.
1. **Pušu atbildība**

6.1. Puses ir atbildīgas par Līguma saistību izpildi atbilstoši Līguma noteikumiem un saskaņā ar LR normatīvajiem aktiem.

6.2. Pusei ir pienākums atlīdzināt otrai Pusei nodarītos tiešos vai netiešos zaudējumus, ja tādi ir radušies prettiesiskas rīcības rezultātā un ir konstatēta un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp kādas no Pusēm (tās darbinieku vai pilnvaroto personu) prettiesisko rīcību un nodarītajiem zaudējumiem.

6.3. Piegādātājs ir atbildīgs par zaudējumiem, kas radušies Pasūtītājam vai Personām, Piegādātāja personāla rīcības dēļ.

6.4. Ja Piegādātājs Līgumā noteiktajā termiņā nepiegādā preces vai neievēro citus šī līguma nosacījumus, ko var iztulkot kā vienpusēju atkāpšanos no kādas līgumā norādītās saistību izpildes (piemēram, garantijas remonts), tad Pasūtītājs pieprasa un Piegādātājam ir pienākums maksāt līgumsodu 0,15% apmērā no līgumcenas par katru nokavēto dienu, bet ne vairāk kā 10% no Līguma kopējās summas, kā arī atlīdzināt visus Pasūtītājam nodarītos zaudējumus.

6.5. Pasūtītāja piemērotais līgumsods Piegādātājam par kavētu piegādi tiek ieturēts no Piegādātājam maksājamās Līguma izpildes summas.

6.6. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0,15% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no kavētā maksājuma summas.

6.7. Līgumā noteikto līgumsodu apmaksas tiek veikta 20 (divdesmit) dienu laikā pēc attiecīgās puses rēķina par līgumsoda samaksu saņemšanas.

6.8. Līgumsoda samaksa neatbrīvo Puses no turpmākas saistību izpildes pienākuma, izņemot šajā Līgumā noteiktajos gadījumos, un netiek ieskaitīta zaudējumu atlīdzībā.

6.9. Ja Līgums saskaņā ar Līguma 5.4.5. punktā noteikto tiek izbeigts, apturēts utt., Piegādātājam Avansa maksājumu (Līguma 2.5.1.punkts) jāatmaksā Pasūtītājam pilnā apmērā 10 (desmit) darba dienu laikā no dienas, kad Pasūtītājs nosūtīja Piegādātājam paziņojumu par Līguma darbības izbeigšanu, apturēšanu utt.

6.10. Ja Piegādātājs pēc Līguma noslēgšanas atsakās veikt Preces piegādi, kas nav saistīts ar nepāvaramas varas apstākļiem, vai Prece piegādes termiņš tiek kavēts vairāk kā 30 dienas, un Pasūtītājs izmanto savas tiesības vienpusēji paziņot par Līguma pirmstermiņa izbeigšanu, un Piegādātāja kavējums nav saistīts ar Pasūtītāja kavējumu veikt avansa maksājumu, Pasūtītājs sakarā ar Piegādātāja saistību neizpildi reizē ar Līguma pirmstermiņa izbeigšanu ir tiesīgs prasīt vienreizēju līgumsodu, kas atbilst 15% no Līguma summas (bez PVN).

6.11. Ja Piegādātājs neierodas un neveic Preces tehniskās apkopes noteiktajā termiņā saskaņā ar Līguma noteikumiem, un kavēšanās ilgst vairāk kā 10 dienas, vai atsakās/neierodas uz garantijas remonta veikšanu, Pasūtītajam ir tiesības prasīt no Piegādātāja vienreizēju līgumsodu par katru tehniskās apkopes neizpildi, kas atbilst 1% no šī Līguma summas bez PVN. Vienlaikus Pasūtītājam ir tiesības pieaicināt citus speciālistus Preces tehniskās apkopes vai remonta veikšanai, kuriem ir tiesības šādus darbus veikt. Piegādātājam ir pienākums Pasūtītāja papildus izdevumus, saistītos ar apmaksas veikšanu par iekārtas tehnisko apkopi, atlīdzināt. Izdevumu atlīdzināšana neatbrīvo Piegādātāju no līgumsoda samaksas.

6.12. Ja Pasūtītājs paziņo par vienpusēju Līguma izbeigšanu, pamatojoties uz Līguma 5.4.5.6.-5.4.5.7.punktu, Pasūtītājam ir tiesības prasīt ne tikai pilnas pirkuma summas atmaksāšanu, bet arī Līgumsodu 10% apmērā no Līguma 2.1.punktā noteiktās Līguma summas bez PVN, kā arī Piegādātājs ir atbildīgs arī par nejaušiem zaudējumiem, kas preces kvalitātes nepilnību un neatbilstības dēļ var rasties Pasūtītājam.

6.13. Ja Piegādātājs paziņo par vienpusēju atkāpšanos no Līguma, pamatojoties uz Līguma 5.2.3.punktu, un tas nav saistīts ar piesaistītā finansējuma samazinājumu (Līguma 1.5.punkts), Piegādātājs var prasīt no Pasūtītāja līgumsoda samaksu 10 % (desmit procenti) apmērā no Līguma 2.1.punktā noteiktās Līguma summas (bez PVN).

**7. Nepārvarama vara**

7.1. Puses tiek atbrīvotas no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi nepārvaramas varas apstākļu iestāšanās rezultātā pēc Līguma spēkā stāšanās dienas, kuru nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas valsts institūciju, kā arī pašvaldību institūciju pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.).

7.2. Par nepārvaramas varas apstākli nevar tikt atzīts Piegādātāja un citu iesaistīto personu saistību neizpilde vai nesavlaicīga izpilde.

7.3. Puse, kas nokļuvusi nepārvaramas varas apstākļos, nekavējoties, bet ne vēlāk kā 3 (trīs) darba dienu laikā pēc nepārvaramas varas apstākļu iestāšanās dienas, rakstiski jāinformē par to otra Puse un, ja tas ir iespējams, ziņojumam jāpievieno izziņa, kuru izsniegušas kompetentas iestādes un kura satur nepārvaramas varas apstākļu apstiprinājumu un raksturojumu.

7.4. Ar rakstisku vienošanos Puses apliecina, vai nepārvaramas varas apstākļi traucē vai padara Līguma saistību izpildi par neiespējamu, kā arī izlemj līgumsaistību turpināšanas (vai izbeigšanas) būtiskos jautājumus, un vienošanos pievieno Līgumam. Līgumsaistību turpināšanas gadījumā, Pusesapņemas līgumsaistību termiņu pagarināt atbilstoši tam laika posmam, kas būs vienāds ar iepriekš minēto apstākļu izraisīto kavēšanos.

7.5. Ja nepārvaramas varas apstākļu dēļ saistības nav iespējams izpildīt ilgāk par 30 kalendārajām dienām, tad Pusēm ir tiesības atteikties no Līguma izpildes. Līguma izbeigšanas gadījumā katrai Puseiir jāatdod otrai tas, ko tā izpildījusi vai par izpildīto jāatlīdzina.

7.6. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Līguma 7.3.punktam.

**8. Strīdu izskatīšanas kārtība**

8.1. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstveidā un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta, tad strīdus risina tiesā Latvijas Republikas normatīvajos aktos noteiktajā kārtībā.

8.2. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.

1. **Apakšuzņēmēju un personāla nomaiņa**

Piegādātājs nav tiesīgs bez saskaņošanas ar Pasūtītāju veikt Līgumā norādītā Personāla - servisa speciālista – (Jāņa Zālīša, sertifikāta Nr.2285852; 2285931) nomaiņu. Pasūtītājs pieņem lēmumu atļaut vai atteikt personāla nomaiņu iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem un Publisko iepirkumu likuma 62.panta noteikumiem.

**10. Citi noteikumi**

10.1. Ja kāds no Līguma nosacījumiem zaudē spēku normatīvo aktu grozījumu rezultātā, Līgums nezaudē spēku tā pārējos punktos un šajā gadījumā Puses piemēro Līgumu, atbilstoši spēkā esošajiem normatīvajiem aktiem.

10.2. Puses ir tiesīgas veikt Līguma grozījumus, ja Piegādātāju aizstāj ar citu, atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju.

10.3. Preču piegādes un uzstādīšanas termiņš (Līguma 1.3. punkts) var tik pagarināts ne ilgāk kā par 6 (sešām) nedēļām, ja piegādes termiņa pagarināšanas nepieciešamība ir radusies no Pasūtītāja atkarīgu iemeslu dēļ vai cita objektīva no Piegādātāja gribas neatkarīga iemesla dēļ, ko Piegādātājs iepriekš nevarēja paredzēt un novērst. Šādā gadījumā Puses slēdz vienošanos atbilstoši Līguma 10.4. punktā noteiktajam.

10.4. Jebkuri Līguma grozījumi tiek noformēti rakstveidā un kļūst par Līguma neatņemamu sastāvdaļu. Puses ir tiesīgas veikt Līguma grozījumus saskaņā ar Publisko iepirkumu likumā noteikto.

10.5. Puses apņemas ievērot no otras Puses saņemtās informācijas konfidencialitāti, neizpaust šādu informāciju trešajām personām, izņemot tiesību aktos noteiktajos gadījumos un kārtībā. Konfidencialitātes nosacījums attiecas uz rakstisku informāciju, kā arī mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.

10.6. Ja rodas strīds par Līguma saistību saturu, Līguma noteikumu interpretācijā Puses piemēro iepirkuma procedūras noteikumus un Piegādātāja iepriekš iesniegto piedāvājumu.

10.7. Puses apliecina un garantē, ka tām ir tiesības parakstīt Līgumu un tās uzņemas visas ar Līgumu noteiktās saistības un pienākumus. Gadījumā, ja Līgumu parakstījusi persona bez paraksta tiesībām, tā uzņemas pilnu atbildību pret otru Pusi, tajā skaitā par radītajiem zaudējumiem, ja tādi radušies.

10.8. Ja kādai no Pusēm tiek mainīti rekvizīti vai Līguma 10.11.punktā noteiktās Pušu kontaktpersonas vai to kontaktinformācija, attiecīgā Puse 5 (piecu) darba dienu laikā no notikušo izmaiņu iestāšanās rakstiski paziņo par to otrai Pusei. Ja Puse neizpilda šī punkta nosacījumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju attiecībā pret otras Puses sniegto informāciju.

10.9. Informācijas apmaiņa starp Pusēm var notikt arī izmantojot e-pasta saraksti, kas kļūst par Līguma neatņemamu sastāvdaļu.

10.10. Puses nav tiesīgas nodot savas tiesības un saistības, kas saistītas ar Līgumu un izriet no tā, trešajai personai, kas norādītas Piegādātāja piedāvājumā un šajā Līgumā, kā arī nomainītas šajā Līgumā noteiktajā kārtībā.

10.11. Pušu kontaktpersonas:

10.11.1.par Līguma izpildi no Pasūtītāja puses: galvenā māsa Inita Lazare, tālruņa numurs: 28369993, e-pasta adrese: tukuma.slimnica@apollo.lv . Pilnvarotā persona ir tiesīga pieņemt Preci, parakstīt attiecīgos pieņemšanas – nodošanas dokumentus.

10.11.2.par Līguma izpildi no Piegādātāja puses: Produktu speciālists Dāvis Zalmans, tālruņa numurs: 26548324, e-pasta adrese: davis.zalmans@arbor.lv, arbor@arbor.lv .

10.12. Personas dati, kas ir norādīti līgumā, tiek apstrādāti saskaņā ar normatīvajos aktos noteiktajām prasībām. Katra Puse ir atbildīga par savu darbinieku un vai amatpersonu informēšanu par personas datu apstrādi.

10.13. Līgums sagatavots latviešu valodā, parakstīts divos oriģinālos eksemplāros uz 20 (divdesmit) lapām, tai skaitā četriem pielikumiem, abi eksemplāri ir ar vienādu juridisko spēku. Viens no Līguma eksemplāriem atrodas pie Pasūtītāja, bet otrs – pie Piegādātāja.

**11.Pušu juridiskās adreses un rekvizīti**

|  |  |
| --- | --- |
| **Pasūtītājs** | **PIEGĀDĀTĀJS** |
|  |  |
| SIA Tukuma slimnīca Reģ.nr. 40103233177Raudas iela 8, Tukums,LV-3101Tālr. 63122210e-pasts: tukuma.slimnica@apollo.lvValsts kase Konts LV87TREL990325100400BKods TRELLV22Valdes locekle\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Dz. Rabkeviča | SIA „Arbor Medical Korporācija”Reģ. Nr. 40003547099Meistaru iela 7, Valdlauči, Ķekavas pagasts, Ķekavas novads, LV-1076Tālr. 67620126e-pasts: arbor@arbor.lvBanka: AS SwedbankKonts: LV98HABA0551000850592Kods: HABALV22Valdes locekle\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_D. Rātfeldere |